અનેક વિસ્તારમાં લોકોને પાણી પૂરું પાડવા તંત્રનાં ભાડેથી મેળવાયેલાં ટેન્કર દોડી રહ્યાં છે, જોકે પાણીની તંગી અનુભવતા વિસ્તારોની દૃષ્ટિએ આ ટેન્કર ઓછાં પડતાં હોઇ નાગરિકોને મોંઘા ભાવે ખાનગી ટેન્કર બોલાવવાં પડે છે. મ્યુનિ. તંત્ર દ્વારા દરરોજ રાસ્કામાંથી ર૦૦ એમએલડી, જાસપુરમાંથી ર૭૦ એમએલડી, કોતરપુરમાંથી ૭પ૦ એમએલડી ઉપરાંત સત્તાવાળાઓને જે તે વિસ્તારની પાણીની ટાંકી સાથે જોડાયેલા ર૮૦ બોર અને છૂટાછવાયા વિસ્તારને પાણી પૂરું પાડતા ર૮૮ બોર મળીને કુલ પ૬૮ બોર આધારિત પાણી પણ મેળવવું પડે છે.